Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on valmis saavutama oma sõjalisi sihte,
hoolimata rahvusvahelisest survest.
Samal ajal jätkuva sõjaga Gazas
näib vaenutegevus hoogustuvat ka Iisraeli põhjarindel.
USA vägesid tabas Süürias taas Iraani käsilaste rünnak.
Ometi jätkub Washingtoni suutmatus
vastata Teherani korduvale agressioonile.
Iisrael jätkab oma sõjaeesmärkide taotlemist,
hoolimata kasvavast rahvusvahelisest survest.
Iisraeli peaminister Benjamin Netanyahu kinnitas Iisraeli kodanikele,
et kaitsevägi (IDF) jätkab otsustavalt, kuni Hamas on täielikult kõrvaldatud.
Kuu aja eest, 7. oktoobri mustal hingamispäeval,
sundis kirjeldamatult julm vaenlane meile peale brutaalse sõja.
Vaenlane püüdis meid massiliselt mõrvata.
See vaenlane saab tõsise löögi ja hävitatakse.
Elimineerime Hamasi sõjalised ja haldusvõimed.
Gaza ei kujuta enam Iisraelile ohtu.
Kutsun taas Gaza tsiviilelanikke lõunasse evakueeruma.
Te juba teete seda. Viige see lõpule.
Me ei peatu. Kordan: Gazasse ei lasta kütust ega Iisraeli töölisi.
Ja ilma meie pantvangide vabastamiseta ei tule mingit vaherahu.
Gaza linna, mille Hamas kuulutas oma läbitungimatuks kantsiks,
on IDF-i väed praktiliselt ümber piiranud ja operatiivtegevus jätkub
kogu terrorist läbiimbunud territooriumil.
On tähtis märkida,
et Hamasi kantsis tegutsevate vägede külastamise järel
andis IDF-i Lõuna väejuhatuse ülem kindralmajor Yaron Finkelman
lahingutegevusest lühida ülevaate.
Ka neil tundidel võitleme Gaza sektori tähtsaimas keskuses.
Ma just naasin sealt.
Esmakordselt aastate järel võitlevad Iisraeli kaitsevägi
Gaza linna südames, terrorismi keskmes.
See on keerukas ja raske sõda ning kahjuks on sel oma hind.
Teatati veel kahe IDF sõduri hukkumisest Gazas,
kes lisandusid 350-le võitlejale, kes on langenud
alates Hamasi kontrollitava Gaza terrorirühmituste rünnakust
Lõuna-Iisraelis 7. oktoobril.
Peaminister Netanyahu puudutas hoogustuvat vaenutegevust,
mis lähtub Iisraeli põhjanaabri juurest Liibanonist,
kust Hezbollah teeb üha tihemini rünnakuid
IDF positsioonide ja tsiviilasulate pihta.
Põhjas tegutseme nii kaitse- kui ründesfääris.
Kaitseme jätkuvalt oma piiri. Me ei aktsepteeri reaalsust,
kus Hezbollah või tema käsualused, Hamas Liibanonis,
ründavad meie asulaid ja kodanikke.
Vastame jätkuvalt tõsiselt igale rünnakule meie vastu.
Oleme rünnanud mitmeid Hezbollah' sihtmärke
ja elimineerinud hulgaliselt terroriste.
Kordan: Kui Hezbollah otsustab sõtta sekkuda, teeb ta elu suurima vea.
Iisraeli peaminister rääkis keset rahvusvahelist survet
ka diplomaatilisest rindest,
kuigi maailma toetus Iisraeli õiglasele sõjaeesmärgile
terrorist läbiimbunud sektori suhtes on endiselt paigas
ja maailma riikide juhid külastavad jätkuvalt juudiriiki.
Diplomaatilisel rindel töötame ööpäevaringselt,
et jätta IDF-ile rahvusvahelises sfääris manööverdamisruumi
jätkuvaks sõjaliseks tegevuseks. Toome siia maailma riikide juhte.
Kohtun nendega ja näitan neile Hamasi hirmutegusid.
Näitan neile meie kodanike ja sõdurite kangelaslikkust.
Räägin neile: Meie sõda on teie sõda,
sest kui me ei võida, on järg teie käes.
Nagu alati olen öelnud: meie võidame.
Me ei peatu enne, kui oleme saanud võidu.
On tähtis toonitada, et Jeruusalemma sõjakabinet
mõistab rahvusvahelise üldsuse survet humanitaarpausiks.
Ometi ei toimu mingit pausi,
kuni vabastatakse vähemalt 241 pantvangi,
sh imikud, lapsed, naised ja eakad.
Humanitaarpausi ei tule enne pantvangide tagastamist.
Meile avaldatav surve kasvab.
Tean, et meilt nõutakse raskeid juhtimisotsuseid.
Minu jaoks ei saa missioon peatuda,
enne kui on saavutatud selle sihid.
Selles sõjas, kuhu meid sunniti, pole tagasi minemist ega peatumist.
On ainult edasiminek,
kuni Hamas on võidetud ja pantvangid tagastatud.
Jeruusalemma esikaitseametnik toonitas, et IDF teeb kõik
koridori kindlustamiseks, mille kaudu ülejäänud mittesõdiv elanikkond
saab liikuda Põhja-Gazast humanitaartsooni sektori lõunaosas.
Sajad tuhanded on lahkunud, kuid osa on veel jäänud.
Arvan, et nad teevad hästi,
kui oma elu päästmiseks lõunasse liiguvad.
Samas ei hoia miski meid täitmast oma missiooni elimineerida Hamas.
On tähtis märkida, et paralleelselt tulevahetustega
Hezbollah' agentide ja IDF sõdurite vahel Iisraeli põhjapiiril Liibanoniga,
millele Iisrael vastas ka rünnakutega Hezbollah' taristu pihta piirkonnas,
tulistati Süüriast Iisraeli rida lõhkekehi.
Enamuse neist peatas IDF õhutõrjearsenal
ja mõned plahvatasid asustamata aladel.
Ühegi juhtumi puhul õnneks inimohvritest ei teatatud.
Mujal Süürias ründasid Iraani käsilasvõitlejad taas
rakettide ja enesetapudroonidega USA baase.
See tõstis Iraani käsilaste poolt
USA sõjaväelaste pihta tehtud rünnakute arvu 40-le.
17. oktoobri ja 7. novembri vahel
on USA vägesid rünnatud vähemalt 40 korral.
22 erineval korral Iraagis ja 18 erineval korral Süürias.
Ja tegu oli nii ühesuunaliste droonide kui raketirünnakutega.
On oluline mainida, et nagu ütles Pentagoni asepressisekretär,
ei peeta kõiki USA sõjaväelaste pihta suunatud tulistamisi rünnakuteks.
Tegu on pigem kunsti kui teadusega.
See ohustab USA vägesid ja samas katsetatakse,
kui lähedale droon või rakett baasile pääseb.
Nii et hindame igaüht eraldi, kui otsustame rünnaku toimumise üle.
Erinevad agentuurid määratlevad rünnakuid erinevalt.
Püüame anda parima ja anda teile nii läbipaistvat infot kui võimalik
nii kiiresti kui võimalik,
kuid rünnakut iseloomustab pigem ohu lähedus.
Kui see näiline hämamine pole kuigi veenev,
kuna taktikalisel tasandil pole mingit "kunsti", väitis Sabrina Singh,
et Iraani käsilaste rünnakutele ei kõhelda vastata.
Ta kordas taas, et inimohvrite arv neis rünnakuis on olnud suhteliselt madal.
Teame, et Iraan varustab, toetab ja rahastab neid
IRGC-l põhinevaid rühmitusi Iraagis ja Süürias.
Ja kuigi ma ei maini midagi konkreetset viimastest nädalatest,
siis meie teada pole selles suhtes midagi muutunud.
Ma ei nimetaks seda kõhkluseks.
Otsustame vastata siis ja seal, kus heaks arvame.
See ei pea iga kord hammas-hamba vastu olema.
Oleme väga strateegilised kineetilise tegevuse üle otsustades.
Nagu nägite 27. oktoobril,
kui ründasime nende IRGC toetatud rühmituste võtmetaristut.
Valges Majas kinnitas riikliku julgeoleku nõukogu esindaja
kontradmiral erus John Kirby USA ühemõttelist toetust Iisraelile,
hoolimata erimeelsustest.
Oleme sõbrad. Ja sõbrad ei pea iga nüansi ja sõna suhtes nõustuma.
Peaminister räägib suveräänse riigi ja rahva nimel.
Ja tema mõtteavalduste asjus tuleb temalt aru pärida.
Kuid see ei tähenda,
et taganeksime kuidagi oma sõbrast ja liitlasest Iisraelist,
oma tugevaimast liitlasest Lähis-Idas, või taandaksime oma toetuse sellelt,
mida nad teevad oma rahva kaitseks.
Kirby toonitas samuti,
et Washington ei usu, et vaherahust hetkel kasu oleks.
Usume endiselt, et üldine relvarahu pole hetkel õige.
Üldise relvarahu all mõtleme seda,
et kõik panevad relvad maha määramata ajaks
ning ootavad rahukõnelusi ja mingit kokkulepet läbirääkimistel.
Me ei usu, et praegu oleks selleks õige aeg. Arvame, et praegu on aeg
taotleda ajutisi pause võitlemises mingil konkreetsel eesmärgil.
Admiral Kirby, keda Iisraelis kõrgelt hinnatakse, tunnistas lisaks,
et Washington ja Jeruusalemm arutavad jätkuvalt
Gaza sõjajärgset olukorda.
Tema sõnul ei saa see jätkuda endiselt
pärast Hamasi ja selle terroriliitlaste massimõrva 7. oktoobril.
Meil käivad Iisraeli kolleegidega aktiivsed arutelud selle üle,
milline konfliktijärgne Gaza peaks olema. President on seisukohal,
et Iisraeli jõudude uus okupatsioon pole õige.
Laseme neil endil oma plaanidest rääkida.
Arutame, milline peaks olema konfliktijärgne keskkond
ja valitsus Gazas. Üks asi on kindel -
Hamas ei saa olla selle võrrandi osa. Me ei saa naasta 6. oktoobrisse.
Aitäh, et vaatasite TV7 Iisraeli Uudiseid!
Julgustan paluma rahu ja päästet Jeruusalemmale ja Iisraelile.
Lisaks tänan kõiki, kes on seisnud TV7 Iisraeli kõrval
ning toetanud meid nii annetuste kui palvetega.
Kuna TV7 Iisraeli büroo töö põhineb 100 % annetustel,
ei saa me teie toetuseta igapäevaseid ülevaateid toota.
Olen Jonathan Hessen. Õnnistatud õhtut!
Kui Jumal lubab, siis kohtume järgmises ülevaates.
Seniks - Shalom Jeruusalemmast!
Tõlge: Monika Jaaguri